মিফতাহ্ জামান এর জন্ম ও শৈশব কেটেছে বরিশালে। তার পিতা এস এম ওয়াহিদুজ্জামান, ক্যাডেট কলেজের একজন শিক্ষক ও মা মাজেদা বেগম। ছোটবেলায় রবীন্দ্র ও নজরুলসংগীতের মাধ্যমে তিনি গানের চর্চা শুরু করেন। দীর্ঘদিন বাসুদেব সেনগুপ্ত, চঞ্চল নট্টর কাছে নজরুল ও ধ্রুপদী গানের তালিম নেন। কৈশোরে বাবার চাকরির সূত্রে বরিশাল থেকে ঝিনাইদহে চলে আসেন এবং সেখানে ঝিনাইদহ ক্যাডেট কলেজে লেখাপড়া করেন। কলেজে পড়ার সময় আন্তঃক্যাডেট কলেজ সংগীত প্রতিযোগিতায় তিনবার সেরা কণ্ঠ শিল্পী হিসেবে পুরস্কার পান। কলেজ জীবন শেষে ব্র্যাক বিশ্ববিদ্যালয়ে ভর্তি হন ও সেখান থেকে ব্যবসায় প্রশাসনে (বিবিএ) স্নাতক সম্পন্ন করেন। ২০০৮ ও ২০০৯ সালে সাউথ এশিয়ান ইউনিভার্সিটি আয়োজিত ইউথ ফেস্টিভ্যাল-এ ব্র্যাক ইউনিভার্সিটির প্রতিনিধি হিসেবে অংশ নেন। বিশ্ববিদ্যালয়ে পড়াশোনা করার সময় সহপাঠীদের লেখা গানে প্রথম গানে সুর করেন ও কন্ঠ দেন। সে সময় তার অন্যতম সহপাঠী তুষার হাসানের সাথে পরিচয় হয়, যিনি তার অধিকাংশ গানের গীতিকার।

২০১৫ - বর্তমান: আরএন সিরিজ
কর্মজীবন
প্রথম জীবন
সঙ্গীতজীবন